**EKSEMPEL PÅ VEDTÆGTER FOR ET LOKALFORUM**

Herunder er et bud på, hvordan vedtægter for et lokalforum kan udformes.

**OBS: Formuleringen i §2 er obligatorisk for alle lokalfora, der ønsker at virker under Nærdemokratimodellen i Vordingborg Kommune og ønsker at modtage tilskud herfra, samt at opnå valgbarhed til Styregruppen for Frivillighed og Nærdemokrati.**

**§ 1** Lokalforummets navn er **xxx** Lokalforum

**§ 2** Xxxxx Lokalforum er et lokalforum under Vordingborg Kommunes Nærdemokratimodel og

har derfor til formål at virke for at samle områdets foreninger og frivillige om områdets udvikling og for at gøre det til et attraktivt sted at bo og leve. Formålet er endvidere at skabe det bedst mulige samarbejde og dialog med politikere og administrationen i VordingborgKommune om områdets udvikling.

**§3 – eksempel på formulering hvis medlemmer vælges ved direkte valg**

Lokalforummet består af x medlemmer, valgt for x år ad gangen. Hvis der ønskes en 4-årig valgperiode, kan valget ske samtidigt med valg til kommunalbestyrelsen. Alle, der har stemmeret ved kommunevalget og har bopæl i området på valgdagen, er valgbare. Dog er medlemmer af og/eller kandidater til Folketinget, Regionsrådet og kommunalbestyrelsen ikke valgbare. Navne på kandidater afleveres til lokalforummet senest 30 dage før valgdatoen.

Herefter offentliggøres kandidatnavnene 14 dage før valget.

I tilfælde af, at der er færre end x kandidater, foregår valget på et offentligt annonceret borgermøde.

Valget afvikles af det siddende lokalforum.

**§3 – eksempel på formulering hvis der udover medlemmer valgt ved direkte**

**valg også ønskes medlemmer valgt ved indirekte valg (faste pladser tildelt**

**foreninger el.lign)**

Lokalforummet består af x medlemmer, valgt for x år ad gangen. Hvis der ønskes en 4-årig valgperiode, kan valget ske samtidigt med valg til Kommunalbestyrelsen. Alle, der har stemmeret ved kommunalvalget og har bopæl i området på valgdagen, er valgbare. I lokalforummet er der repræsentation fra følgende foreninger eller grupper, såfremt de ønsker det: erhvervsforeninger/almene boligorganisationer/frivillige foreninger.

Det forudsættes at ovenstående foreninger har mindst 25 medlemmer og at repræsentanterne er bosiddende eller har arbejde i **xx.**

Navne på kandidater afleveres til lokalforummet senest 30 dage før valgdatoen.

Herefter offentliggøres kandidatnavnene 14 dage før valget.

I tilfælde af, at der er færre end **x** kandidater, foregår valget på et offentligt annonceret borgermøde.

Valget afvikles af det siddende lokalforum.

**§ 4** Stemmeafgivning kræver personligt fremmøde. Ved valget skal der afgives 1 stemme på en kandidat. De **x** kandidater, der opnår højeste stemmetal, er valgt som lokalforumsmedlemmer. De næstfølgende står til rådighed som suppleanter i den rækkefølge, som deres stemmetal berettiger til. Ved stemmelighed trækkes der lod om placering.

Alle, der er fyldt 16 år og har bopæl i området på valgdagen, har stemmeret.

**§ 5** Hvis et lokalforumsmedlem flytter fra området, udtræder vedkommende automatisk af lokalforummet. Et medlem kan endvidere anmode om at udtræde.

Anmodningen skal godkendes på et ordinært lokalforumsmøde. I begge tilfælde træder en suppleant til. Hvis der ikke er suppleanter, kan lokalforummet suppleres på et offentligt annonceret borgermøde.

**§ 6** Lokalforummets funktionsperiode begynder 1. januar og regnskabsåret følger kalenderåret. Lokalforummets regnskab gennemgås af revisoren, og det godkendte regnskab indsendes til Vordingborg Kommunes Nærdemokratikoordinator inden den 1. april som dokumentation for foregående års brug af tilskud.

**§ 7** Lokalforummet skal umiddelbart efter valget konstituere sig med formand, og kasserer. Konstitueringen kan gentages.

Lokalforummet fastsætter sin egen forretningsorden.

**§ 8** Lokalforummet tegnes af 2 medlemmer af lokalforummet i forening, hvoraf 1 medlem skal være formanden, eller af det samlede lokalforum.

**§ 9** For lokalforummets forpligtelser hæfter alene lokalforummet med sin formue.

**§ 10** Lokalforummet kan nedsætte og nedlægge arbejdsgrupper efter behov.

**§ 11** Lokalforummet kan afholde borgermøder efter behov. Lokalforummet indkalder dog mindst én gang årligt inden den 1. marts, med 14 dages varsel, til et offentligt borgermøde omkring regnskab, valg m.v., jf. dagsordenspunkterne nedenfor.

Borgermødet kan udsættes under særlige omstændigheder, men skal afholdes senest den 1. juni.

Til borgermødet omkring regnskab, valg m.v. udpeger lokalforummet en dirigent.

Mødet har følgende faste dagsordenpunkter:

1. Valg af dirigent

2. Redegørelse for lokalforummets arbejde i den forløbne periode

3. Fremlæggelse af regnskab

4. Indkomne forslag behandles

5. Suppleringsvalg til lokalforummet

6. Valg af revisor og revisorsuppleant for 1 år

7. Evt.

**§ 12** Lokalforummets vedtægter kan kun ændres på et borgermøde, hvor dagsordenspunktet er meddelt ved en offentlig indkaldelse med mindst 14 dages varsel, og dersom to tredjedele af de fremmødte stemmer for ændringsforslaget. Ændringer i vedtægten skal godkendes af Vordingborg Kommune, såfremt lokalforummet modtager tilskud fra Vordingborg Kommune.

**§ 13** En eventuel opløsning af lokalforummet kan kun besluttes på to på hinanden følgende borgermøder, hvor dagsordenspunktet er meddelt ved en offentlig indkaldelse med mindst 14 dages varsel, og såfremt to tredjedele af de fremmødte stemmer for. Ved en eventuel opløsning af lokalforummet tilbageføres kommunale midler til Vordingborg Kommune, mens eventuel resterende kassebeholdning uddeles til almennyttige formål i lokalområdet, efter beslutning på borgermødet.

Vedtaget på lokalforumsmøde/borgermøde den **xxx.**